text: Нови две паралелки в Ямболско са под карантина - Ямбол - DarikNews.bg
  Нови две паралелки в Ямболско са под карантина
  2 октомври 2020 15:13
  "Нови две паралелки в Ямболска област са поставени под карантина заради заразени учители - в ямболското основно училище "Николай Петрини" и в стралджанско училище", съобщи директорът на РЗИ д-р Лиляна Генчева.
  Още две паралелки в Ямбол са под карантина заради COVID-19
  Двете учителки са контактни с мъжете си, които са с доказани положителни проби за COVID-19 и са изследвани, след като са проявили симптоми на заразата. Така поставените под карантина класове в областта стават десет, а общо са карантинирани 341 души.
  Новите положителни проби през изминалото денонощие са шест - трима мъже на 22, 34 и 48 години и служителка в община Тунджа, с която заразените администратори стават шестима.
  От РЗИ предупреждават, че освен оформените огнища, разпространението на вируса в региона е и дифузно. През тази седмица има 38 случая на коронавирусна инфекция, което означава, че всеки трябва строго да спазва личните мерки за безопасност.